als_Latn dik_Latn sag_Latn
NASA po përgatitet të hedhë në hapësirë një satelit për Vëzhgimin e Kratereve, i cili do transportojë me vete raketën Centaur që do ta lëshojë drejt Hënës. Raketa do shkaktojë një shpërthim rreth 10 kilometra të lartë. Me anë të këtij shpërthimin shkencëtarët shpresojnë të vërtetojnë praninë e ujit të ngrirë në thellësitë e errëta të kratereve pranë polit jugor të Hënës.Reja e shkaktuar nga shpërthimi i raketës Centaur do të ngrejë në ajër rreth 350 tonë copëzash, që duhet të përhapen rreth 10 kilometra mbi sipërfaqen e Hënës.
Sateliti mendohet të arrijë dhe të godasë Hënën në mëngjesin e 8 Tetorit pas 86 ditë udhëtimi rreth Hënës, kohë gjatë të cilës do kryejë mbledhje të dhënash para se të ndodhë shpërthimi. Vetë sateliti do ndjekë trajektoren e raketës dhe do të përplaset në Hënë 10 minuta më pas, duke analizuar copëzat e ngritura mbi sipërfaqe nga shpërthimi për prani të ujit.
Më parë shkencëtarët kanë gjetur shenja hidrogjeni në Hënë, por janë të ndarë për origjinën e hidrogjenit, nëse vjen nga prania e akullit në pole, apo nga ndonjë kometë e përplasur mbi Hënë.
“Do shkaktojmë një shpërthim të madh”, thotë Kimberly Ennico, shkencëtar i projektit LCROSS. “Do shohim diçka, por nuk di çfarë do jetë. Di vetëm se në natën e shpërthimit, do e kem adrenalinën në maksimum.”
(Herë të lexuara: 205)
als_Latn als_Latn als_Latn als_Latn als_Latn